Tul titjira KM328 bejn Malta u Frankfurt, il-bieraħ, numru ta’ għasafar għamlu xi ħsarat f’Ajruplan tal-Air Malta. Riżultat ta’ dan l-ajruplan ma setax jerġa’ jtir lejn Malta. Fi stqarrija l-Air Malta ċċarat li l-inżul kien wieħed normali. Proċeduri mħaddma mill-Air Malta, jistabilixxu li f’każi bħal dawn l-ajruplan irid jiġi iċċekkjat, u minn hemm ġie deċiż li l-Ajruplan ma kienx f’qagħda li jtir u jridu jsiru xi tiswijiet. Il-passiġġieri ġew offruti akkomodazzjoni f’lukanda. Kmieni llum l-Air Malta bgħatet ajruplan ieħor biex jiġbor lill-passiġġieri, li mistennija jaslu wara nofsinhar. Fi stqarrija l-Air Malta qalet li ebda titjira ma ġiet affettwata. Ritratt: Arkivji